La Policia Local fa una crida al civisme amb l'inici de les Festes Majors
05 de juliol de 2019

Amb motiu de l'inici de les Festes Majors 2019, la Policia Local de l'Eliana ha fet una crida per a evitar conductes inadequades durant les celebracions.

La regidoria recorda la importància de moderar el consum d'alcohol, així com respectar en tot moment la llibertat de les persones. També ha destacat la necessitat de mantenir la localitat neta de residus i no causar danys al mobiliari urbà.

Vicente Zamora, edil de Seguretat Ciutadana del municipi, ha manifestat la seua confiança en la col·laboració veïnal, el civisme i educació.

“La policia és un cos de proximitat que té encomanada una gran labor de servei públic. Com sempre, estarà a la disposició dels veïns i veïnes de l'Eliana durant les seues Festes Majors”, ha destacat el regidor.

D'altra banda, es recorda que durant les nits festives del 5, 7, 11 i 15 de juliol s'instal·larà un Punt Violeta per a la prevenció i ajuda davant qualsevol tipus d'assetjament, abús o agressió sexual.